สัญญาณชัด
ถือเป็นรัฐมนตรีที่มีการทำงานโดดเด่น แต่ผลของงานยังไม่สัมฤทธิ์ออกมาเท่านั้นสำหรับ เดอะโต้ง-กิตติรัตน์ ณ ระนอง รองนายกฯ และ รมว.คลัง
11 เม.ย. 2555

ถือเป็นรัฐมนตรีที่มีการทำงานโดดเด่น แต่ผลของงานยังไม่สัมฤทธิ์ออกมาเท่านั้นสำหรับ เดอะโต้ง-กิตติรัตน์ ณ ระนอง รองนายกฯ และ รมว.คลัง
ทำหามรุ่งหามค่ำจนตัวดำอ้วนกลมแล้วเห็นใจกันโหน่ย...
ตอนพูดเรื่องเงินบาทก็ดั๊นถูกด่า หาว่าชี้นำตลาด บ้าอำนาจ ทั้งๆ ที่ต้องการส่งสัญญาณตลาด
ล่าสุดนี่เดอะโต้งก็ส่งสัญญาณชัด ใครจะแปลอย่างไรไม่รู้ แต่บรรดานักอุตสาหกรรมต่างชูจั๊กแร้เชียร์...
เดอะโต้งบอกว่า... “นโยบายในการดูแลแบงก์ชาตินั้น พ้มไม่เคยพูดให้แบงก์ชาติทำให้บาทอ่อน เพราะโดยความเชื่อ เงินบาทจะอ่อนหรือแข็งไม่ได้อยู่ที่แบงก์ชาติ...แต่อยู่ที่ความต้องการนำเข้าและส่งออก”
“ถ้าถามว่า จะบริหารจัดการอย่างไร ขณะนี้พ้มก็ให้เจ้าหน้าที่กระทรวงไปทำงานกันว่า ถ้าเอกชนรายใดจะนำเข้าเครื่องจักรเพื่อสร้างศักยภาพ การเว้นอากรจะช่วยได้ไหม ควรทำให้แก่กลุ่มไหน ไม่ใช่ส่งเสริมเฉพาะบีโอไอ” 
ไงล่ะสัญญาณชัดมั้ย